સંયુક્ત રાષ્ટ્રઃ સંયુક્ત રાષ્ટ્રમાં માનવઅધિકારો પર એક ચર્ચા ચાલી રહી હતી, ત્યારે ભારત અને પાકિસ્તાન વચ્ચે વાકયુદ્ધ છેડાયું હતું. UNમાં ભારતના સ્થાયી પ્રતિનિધિ સૈયદ અકબરૂદ્દીને કહ્યું કે આ પહેલાં પણ આ મંચનો ખોટી રીતે ઉપયોગ થયો છે. પાકિસ્તાન હંમેશા આ રીતનું કરતું આવ્યું છે. પાકિસ્તાને માનવઅધિકાર પર થઇ રહેલી ચર્ચા દરમ્યાન કાશ્મીર મુદ્દો ઉઠાવ્યો હતો. તેની પર જવાબ આપતા ભારતે કહ્યું કે પાકિસ્તાન એવો દેશ છે કે જ્યાં આતંકવાદની નીતિનું પાલન કરવામાં આવે છે. તેમાં તેઓ પણ શામેલ છે કે જેમણે ખુદ સંયુક્ત રાષ્ટ્રને આતંકી જાહેર કર્યો હતો. ભારત તરફથી સૈયદ અકબરૂદ્દિને કહ્યું કે પાકિસ્તાન માનવઅધિકારોના સમર્થનનું નાટક કરી રહ્યો છે.